ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 9/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20. juhlavuosi.
Ole hyvä, Andrew.
Tervetuloa evankeliumin äärelle!
Tänään jatkan opetusta rukouksesta.
Opetussarjan nimi on Parempi tapa rukoilla.
Olen usein törmännyt uskonnollisiin perinteisiin ja ihmisoppeihin, -
jotka tekevät rukouksesta tehotonta. Hankkikaa nämä materiaalit.
Alkuperäistä esitystä seuraava päivä on pitkäperjantai. On pääsiäisviikko.
Pyhäkössämme Woodland Parkissa meillä on pitkäperjantain tilaisuus -
sekä myös sunnuntaiaamun jumalanpalvelus.
Perjantaina iltaseitsemältä, sunnuntaina aamuseitsemältä.
Kokous näkyy suorana netissä.
Teimme saman jo viime vuonna. Ne olivat elämäni parhaimpia kokouksia.
Mukana olivat Matthew Ward sekä Don ja Wendy Francisco.
He ovat mukana taas. Ylistämme Jumalaa. Ylistys on mahtavaa.
Suoran lähetyksen voi katsoa järjestömme kotisivuilta.
Jos olet alueella, tule Woodland Parkiin.
Kokoukset ovat uusissa tiloissamme.
Olen siis opettanut rukouksesta.
Joistakin asioista opetuksessani on mahdotonta tehdä yhteenvetoa.
Ne ovat niin radikaaleja ja erilaisia, -
että jos yrittäisin sanoa ne selittämättä niitä mitenkään, -
jotkut pitäisivät niitä harhaoppina.
Kustantaja, joka kustansi kirjamme, -
kohtasi paljon vastustusta ystäviensä keskuudessa.
Ystävät lukivat kirjan alkuosan, jossa käsittelen uskonnollisia perinteitä.
Ennen kuin kerron, mitä rukous on, kerron, mitä rukous ei ole.
Opetin näitä samoja asioita vastaan esirukoukseen liittyen.
Kustantajan ystävät suuttuivat -
ja käskivät vetää kirjan pois.
Kustantaja sanoi: "Lue kirja loppuun."
Kiitos Jumalalle, että he tukivat minua.
Jotkut vuosikymmeniä ystäviäni olleet kuulivat minun vastustavan -
nykypäivän Kristus-ruumiissa yleisesti opetettua uskonnollista rukousta.
Jotkut 20―30 vuotta ystävinäni olleet ovat lähteneet kokouksesta kesken, -
sillä he eivät sietäneet sitä.
Tiedän, että opetukseni on erilainen kuin valtaosa opetuksesta, -
mutta se on Jumalan Sanan mukaista.
Perustelen kaiken Raamatulla.
Nykypäivänä on paljon sellaisia, jotka eivät ymmärrä -
vanhan ja uuden liiton esirukouksen eroa.
Tiedän, että tämä on yleistys ja on olemassa paljon poikkeuksia.
En siis tarkoita loukata ketään.
Sanon, että kokonaisuutena tämän päivän esirukoilijat Kristus-ruumiissa -
seuraavat Vanhan testamentin esirukousmalleja, -
joita käsittelin aiemmissa jaksoissa.
Kerroin, miten Aabraham, Mooses ja Daavid rukoilivat ja anoivat Jumalaa.
Heidän lähtökohtansa oli, että Jumala on vihainen -
ja he kohtaavat Jumalan vihan, elleivät he ano Jumalaa.
Valtaosalla uuden liiton esirukoilijoilla on juuri sama asenne -
vaikka ei pitäisi olla, sillä Jeesuksesta tuli välimies -
ja rukoilija meidän ja Jumalan välille. Hän tyydytti Jumalan vihan.
Hän on ainoa välittäjä. Sinä et ole välittäjä.
Tehtäväsi ei ole saada Jumalaa kääntymään pois vihasta.
Jeesus on jo tehnyt kaiken sen.
Uuden liiton rukoilija vain toimeen- panee sen, mitä Jeesus on jo tehnyt.
Meidän ei tarvitse anoa ja kerjätä Jumalaa kääntymään pois vihastaan.
On hämmästyttävää, miten moni ei ymmärrä tätä.
Voisin antaa lukuisia esimerkkejä. Luuk. 4:18:ssa -
Jeesus esiintyi ensimmäisiä kertoja Nasaretin synagogassa.
Hän sanoi: "Herran Henki on minun päälläni."
Hän ei sanonut, että Herran Henki on tulossa Hänen päälleen.
Voisin opettaa tästä kokonaisen jakson, mutta nyt vain mainitsen sen.
Tästä näkee, toimiiko henkilö uuden liiton ilmestyksessä Jeesuksen työstä -
vai vanhan liiton ilmestyksessä ja tavassa lähestyä Jumalaa siellä.
Ne, jotka elävät lain alla, yrittävät lepytellä Jumalaa -
ja ansaita Jumalan suosion, sanovat aina: "Herran Henki tulee päälleni.
Tulee aika, jolloin Jumalan voima tulee ilmi. Tulemme näkemään sen."
Nämä asiat tapahtuvat aina joskus tulevaisuudessa, jos toimit oikein -
ja teet näin ja näin. Se on kaikki ehdollista.
Jumalan siunaukset tulevat aina tulevaisuudessa. Ehtona on, -
että täytät kriteerit ja teet jotain saadaksesi nämä asiat Jumalalta.
Mutta Jeesus sanoi: "Herran Henki on minun päälläni, -
sillä hän on voidellut minut..." Kaikki menneessä aikamuodossa.
Jeesus on jo voittanut ikuisiksi ajoiksi Jumalan koko mielisuosion.
Samoin 2. Kor. 1:21:ssä sanotaan, että Hän on jo voidellut meidät.
Mennyt aikamuoto.
Todellinen uuden liiton uskova ei puhu tulevasta Jumalan liikkeestä, -
miten Jumala tulee vaikkapa parantamaan.
Ei. Me sanomme: "Olet parantunut Jeesuksen haavoissa.
Jumalan voitelu on jo ylläni."
Joku ajattelee nyt, mitä eroa siinä on. Paljonkin. Siinä on suuri ero.
Käyn monissa seurakunnissa.
Olen ollut satoja kertoja takahuoneissa -
juuri ennen tilaisuuden alkua.
Puolestani on rukoiltu: "Jumala, voitele Andrew.
Pyydämme; tule hänen ylleen."
He pyytävät Jumalaa tekemään asioita.
Yritän olla kohtelias. En halua loukata ihmisiä.
Tavallisesti en sano mitään.
Mutta nyt sanon suoraan. Se on tosi tyhmää.
Jos tunnen henkilön ja koen kehotusta, keskeytän hänet ja sanon: -
"Miksi pyydät Jumalaa voitelemaan minut nyt?
Kokous alkaa viiden minuutin päästä.
Etkö usko, että olen jo voideltu ja Jumala käyttää minua?
Ellet usko, että olen voideltu, miksi sitten pyysit minut puhumaan?"
Tavallisesti hän sanoo: "Toki uskon Jumalan olevan kanssasi."
Jumala on jo voidellut minut.
Jumalalta olisi epäreilua kutsua minut palvelijaksi muuten.
Olin aiemmin introvertti. En edes uskaltanut katsoa ihmisiin päin.
Nyt puhun miljoonille. Miljoonat ihmiset katsovat tätä ohjelmaa.
Tämä on täysin vastoin luonnollisia kykyjäni ja lahjojani.
Jumalalta olisi ollut epäreilua kutsua minut tekemään jotain mahdotonta -
ja odottaa, että teen sen omassa voimassani.
Jos Jumala kutsuu tekemään jotain, Hän myös voitelee tekemään sen.
Herra sanoi Pietarille, joka halusi tulla Herran luo vettä pitkin: "Tule!"
Yksi sana, neljä kirjainta.
Siinä sanassa oli voitelua ja voimaa, niin että Pietari käveli vetten päällä.
Jos Jumala kutsuu tekemään jotain, Hän myös varustaa työhön.
Jumala on jo voidellut minut.
Elämäni ja työni muuttuivat valtavasti, -
kun lakkasin anomasta Jumalaa voite- lemaan minut ja käyttämään minua.
Tajusin lopulta, että Jumala on kutsunut ja voidellut minut.
Aloin ammentaa siitä uskosta, mitä Hän on jo tehnyt.
En pyydä Häneltä jotain, mitä Hän ei ole vielä tehnyt.
Kun pyydät Jumalalta jotain uskoen, ettei sitä ole vielä tehty, -
ja kerjäät terveyttä, voitelua, armoa tai jotain muuta, -
lähestymistapasi osoittaa sinun ajattelevan, -
ettei se välttämättä tapahdu. Siinä on epäilystä.
On olemassa epäilys aina kun sanot: "Jumala, voitele minut, käytä minua, -
paranna minut, anna minun menestyä" tai jotain muuta.
Ilmaiset epäilystä. Se voi olla hieno- varaista. Et välttämättä tajua sitä.
Anot Jumalaa ja ajattelet, että kenties Jumala vastaa sinulle.
Se ei mene niin. Jeesus jo hankki Jumalan suosion ja kaikki siunaukset.
Ef. 1:3: meitä on siunattu kaikella hengellisellä siunauksella.
Tahdoitpa tai tarvitsisitpa terveyttä, vapautumista, menestystä, iloa, -
rauhaa, viisautta, ymmärrystä...
Kaikki, mitä ikinä tarvitset, on jo hankittu ja talletettu sisimpääsi.
Joh. 1:16:ssa sanotaan: "Ja hänen täyteydestään -
me kaikki olemme saaneet, ja armoa armon päälle."
Meillä jo on Jumalan täyteys.
Hänen haavansa ovat teidät parantaneet. 1. Piet 2:24.
Se on jo tehty. Sinun ei tarvitse anoa sitä enää Jumalalta.
Se osoittaa, ettei henkilö ole vielä uudessa liitossa eikä nojaa -
Jeesuksen valmiiseen työhön. Hän lähestyy Jumalaa -
vanhan liiton pyhien tavalla pyytäen ja anoen Häntä.
Jeesus on jo hankkinut Jumalan suosion.
Meitä on jo siunattu kaikella hengellisesti.
Jeesuksen haavat ovat jo parantaneet sinut. 1. Piet. 2:24. Se on jo tehty.
Sinulla on jo se voima. Sinun ei tarvitse kerjätä Jumalaa tekemään, -
mitä Jeesus on jo tehnyt. Jeesus on jo sovittanut meidät Jumalalle.
Jumala on jo voidellut sinut. Älä kerjää Häntä tekemään, -
mitä Hän on jo tehnyt, vaan ota se omaksi uskossa.
Ala tunnustaa: "Isä, kiitos, että olet voidellut minut ja siunannut minua."
Olen tehnyt palvelutyötä jo 47 vuoden ajan.
Ohjelman ulostulohetkellä tulee kuluneeksi 47 vuotta siitä, -
kun Jumala kutsui minut työhön. Kamppailin vuosia, koska tiesin, -
että olin riittämätön ja introvertti enkä uskaltanut katsoa silmiin.
Kamppailin ja anoin Jumalaa. Lopulta lupasin Jumalalle, -
että paastoaisin ainakin kaksi viikkoa ennen jokaista puhetilaisuutta.
Se oli typerää. Siihen aikaan sain puhujakutsuja harvoin.
Tätä nykyä palvelen viikon aikana vähintään 20 kertaa.
Joskus 30 kertaa.
Ennen palvelin jopa 40 kertaa, mutta olen yrittänyt rajoittaa.
Jos yrittäisin yhä noudattaa sitoumustani -
ja paastota kaksi viikkoa ennen joka puhujatilaisuutta, olisin jo kuollut.
Olisi mahdotonta palvella 20 kertaa viikossa ja paastota kaksi viikkoa.
Se oli typerästi luvattu, mutta ajattelin näin: -
"Jumala, en tiedä, voiteletko minut, mutta minä rukoilen ja paastoan.
Toivon sen riittävän ja tekevän minut arvolliseksi, niin saan vastauksesi."
Kasvaessani Herrassa tajusin, että Jeesus jo hankki sen.
Jumala on jo voidellut minut.
"Herran Henki on minun päälläni, sillä hän on voidellut minut julistamaan..."
Nyt vain otan omaksi sen, mitä Jumala on jo tehnyt Jeesuksen kautta.
Silti rukoilen ja pyydän myös voitelua.
Kun ajoin toimistolle tänään, tiesin, että tekisimme näitä ohjelmia.
Rukoilin näin: "Isä, kiitos tästä mahdollisuudesta.
Kiitos siitä, mitä olet elämässäni tehnyt, jotta voin vaikuttaa -
miljooniin ihmisiin ohjelmien kautta, joita tänään teen."
Kiitin Häntä siitä. "Isä, kiitos, että olet voidellut minut.
Uskon, että antamasi voitelu tulee tänään ilmi.
Että autat minua puhumaan."
En pyydä sitä vaan kiitän Häntä siitä, että Hän on tehnyt niin.
Muistutan itseäni. Puhun uskoa enkä pelkojani.
Aloitin palvelutyöni 47 vuotta sitten.
Minulla on yhä taipumus olla introvertti.
Osan teistä on vaikea uskoa sitä, sillä pärjään sen kanssa aika hyvin.
Sanon rohkeasti totuuden. En välitä, mitä mieltä ihmiset ovat.
Joidenkin voi olla vaikea uskoa sitä minusta, -
mutta ennen jokaista esiintymistilannetta koen, -
että olisi tosi helppoa antaa epävarmuudelle sijaa.
Mutta alankin kiittää Jumalaa, että Hän on vapauttanut minut siitä.
Herra puhui minulle aivan alussa.
Jer. 1:5: "Jo ennenkuin minä valmistin sinut äidin kohdussa [...]
minä sinut pyhitin; minä asetin sinut kansojen profeetaksi".
Jeremia sanoi: "Voi Herra [...] en minä kykene puhumaan, -
sillä minä olen nuori." Herra vastasi: "Älä sano: 'Minä olen nuori', -
vaan mene, kunne ikinä minä sinut lähetän, ja puhu".
Jeremia meni ja profetoi. Jumala ilmestyi minulle yhtenä yönä.
Hän puhui minulle juuri nuo sanat. "Älä sano, että olet nuori.
Älä korosta kyvyttömyyttäsi, pelkoasi, ujouttasi -
ja muita tällaisia asioita."
Olen seurannut neuvoa parhaani mukaan yli 40 vuotta.
Kun istuin tähän, käsittelin omaa epävarmuuttani.
Kiitos, että annat minulle suun ja viisauden, jota vastaan vastustajani -
eivät kykene asettumaan. Luuk. 21:15.
Kiitos, että sanasi on suussani kuin tuli ja ihmiset polttopuita, -
ja se kuluttaa heidät. Jer. 5:14.
Aloin puhua julki uskoani.
En yritä siirtää Jumalaa vaan siirtyä itse linjaan Jumalan ja Sanan kanssa.
Näin uuden liiton esirukoilija toimii.
Hän ei anele Jumalaa toimimaan. Jumala on jo tehnyt sen Jeesuksessa.
Mitä ikinä tarvitsetkin. Jos terveyttä, sinun ei tarvitse anella sitä Jumalalta.
Ei tarvitse sanoa: "Jumala, anna voimasi." Ei. Se on jo tehty.
Hänen haavansa paransivat sinut. 1. Piet. 2:14. Jeesus on jo tehnyt sen.
Parantava voima asuu sisälläsi.
Älä lähesty Jumalaa passiivisesti, epäillen, -
epävarmana, toimiiko se.
Vetoa Jeesuksen täytettyyn työhön. "Minulla on se jo. Olen jo parantunut."
Se on jo tehty.
En tarkoita, että oma sairaus tai kipu täytyy kieltää -
tai että pitäisi toimia niin kuin ongelmaa ei olisi. Se ei ole uskoa.
Tarkoitan, ettei oma tuntemus tai lääkärin raportti ole viimeinen sana.
Meissä asuu myös hengen ihminen. Se, mitä Sana sanoo meistä, on totta.
Se ei ehkä näyttäydy vielä täysin, mutta hengessä se on todellisuutta.
Kun vetoan valmiiseen työhön ja lakkaan pyytämästä Jumalaa -
tekemään, mitä Sana sanoo Hänen jo tehneen, se on uskoa.
Se on esirukoilijana olemista.
Kun puhun julki uskoani ja hengellisiä totuuksia, -
siitä tulee kanava Jumalan voitelun ja voiman virtaukselle.
Se, mikä on jo totta hengellisessä ihmisessä sisälläni, -
alkaa tulla esiin fyysisessä kehossani.
Näin uuden liiton esirukoilijan tulisi toimia.
Hän ei yritä saada Jumalaa tekemään jotain, mitä Hän ei ole tehnyt.
Hän ei pyri saamaan voittoa vaan toimii voitosta käsin.
Risti on jo takanamme. Jeesus hankki jo 2 000 vuotta sitten kaiken, -
mitä tulet ikinä tarvitsemaan.
Uuden liiton uskova nojaa Kristuksen täytettyyn työhön.
Hän ei yritä saada Kristusta täyttämään työtään. Se on jo täytetty.
Sinulla on jo kaikki hengelliset siunaukset.
Uuden liiton rukoilija sanoo: "Isä, kiitos siitä, mitä Jeesus on tehnyt."
Alat ylistää. Joskus saatana laittaa kapuloita rattaisiin.
Sinun on käytettävä valtaasi.
Jaak. 4:7: "Olkaa siis Jumalalle alamaiset; -
mutta vastustakaa perkelettä, niin se teistä pakenee."
Saatat joutua sanomaan: "Saatana, Jeesus on jo parantanut minut.
En suostu olemaan sairas ja ottamaan tätä asiaa elämääni.
Jeesuksen nimessä häivy! Vie sairaus mennessäsi."
Vastusta perkelettä, niin se pakenee. Se on eri asenne kuin sanoa: -
"Jumala, lähetä voimasi. Pyydän: vastusta perkelettä."
Se on passiivinen lähestymistapa. Se ei ole vastustamista.
Jaak. 4:7:ssä käsketään vastustamaan perkelettä.
Se tarkoittaa aktiivista vastaan taistelemista.
Perkeleen vastustamista ei ole sanoa: "Jumala, pyydän: hätyytä perkele pois.
Murra tämä sairaus. Säästä kansakuntamme. Lähetä herätys."
Se ei ole vastustamista. Se on kerjäämistä.
Valitettavasti nykypäivänä on paljon kristittyjä ja rukoilijoita, -
jotka ovat erinomaisia kerjäläisiä. He anovat ja kerjäävät Jumalaa -
eivätkä ymmärrä, että Jeesus on jo hankkinut kaiken, mitä anot Jumalalta.
Uuden liiton rukoilija ei ole kerjäläinen vaan vastaanottaja.
Toimeenpanija. Sanoo: Isä, kiitos, että olet jo murtanut tämän vallan.
Että olet täyttänyt jo kaikki tarpeeni rikkautesi mukaan Kristuksessa.
Olen rakentamassa kampusta. Rakennushanke on valtaisa.
Herra on kasvattanut näkyäni. Uskon, ettei rakennuksia tule vain kaksi, -
niin kuin näin neljä vuotta sitten. Rakennuksia tulee lukuisia.
Asuntola, monenmoisia rakennuksia eri aktiviteeteille.
Siellä tullaan palvelemaan ihmisiä lukuisin eri tavoin. Projekti on iso.
Ensimmäinen askel oli tontin ostaminen.
Infrastruktuuri ja ensimmäinen rakennus maksoivat 32 milj. dollaria.
Se valmistui velatta 3,5 vuodessa.
Rakennamme nyt toista rakennusta. Sekin maksaa n. 30 milj. dollaria.
Rakennamme paikoitusalueen 1 085 autolle.
Koko projektin kustannukseksi tulee 53 miljoonaa.
Lisäksi tullee asuntola ja muita tiloja opiskelijoille -
hengen, sielun ja ruumiin ravitsemiseksi.
Se vaatii satoja miljoonia dollareita.
Tiesitkö, etten pyydä Jumalalta rahaa?
En ole pyytänyt Jumalalta rahaa vuosikymmeniin.
Joitain poikkeuksia voi olla. Ei tule mieleen.
En tavallisesti pyydä rahaa Jumalalta. Silti tarvitsen paljon rahaa, -
jotta voin tehdä sen, mitä Jumala käskee.
En edes pyydä Jumalaa koskettamaan ihmisiä, -
jotta he lähettäisivät rahaa. Teen, mitä uskon Jumalan käskeneen.
Jumala johtaa joka askeltani. Uskon, että Hän pitää huolen.
Tiedän, että Hän käyttää ihmisiä. Minun pitää kertoa ihmisille tarpeista.
Mutta rukoilen raha-asioista näin: Ajoin keskuksemme läpi tänään -
ja kiitin Jumalaa siitä, mitä Hän on tehnyt. "Isä, kiitos, että huolehdit -
kaikista tarpeista. Se on jo tehty."
Minä vain kutsun sisään sitä, mikä on jo annettu.
En ano Jumalaa antamaan sen. Hän jo haluaa tehdä sen.
Teen, mitä Hän johtaa minua tekemään.
Toimeenpanen Jeesuksen valmista työtä. "Huolehdit kaikista tarpeistani."
Julistan raamatunpaikkoja ja kiitän, että Herra koskettaa sydämiä.
Ihmisiä, joita työmme on koskettanut. Että he alkaisivat tukea meitä.
En ano Jumalaa. Puhun vain uskoani Hänen tekoihinsa.
Jos olisi vain Jumalasta kiinni, kaikki ihmiset menestyisivät ja paranisivat.
Meidän pitää tehdä oma osuutemme. Se ei ole anomista, että Hän toimisi.
Jeesus on voittanut Jumalan suosion ikiajoiksi. Jumala rakastaa meitä niin,-
että Hänellä on lompakossaan meidän kuvamme.
Hän on puolellamme, ei vastaan. Meidän pitää uskoa, jotta saisimme.
En kerjää Häntä tekemään jotain. Uskon, että Hän on jo tehnyt sen.
Kiitän Häntä siitä. Julistan uskoani.
Julistan, että tarvittavat ihmiset tulevat esiin.
Niin otan sen vastaan, ja se toimii.
VAIHE 2 CHARIS-RAAMATTUKOULU
Tässä uutisia rakennustyömaalta. Olen itse asiassa työmaalla.
Takanani näette ilmanvaihtoputkia.
Ne kuuluvat ilmastointijärjestelmään. Täällä on neljä tornia.
En tunne tarkasti niiden toimintaa, -
mutta ne imevät ilmaa järjestelmään.
Torneja on neljä. Nämä putket kulkevat niiden välissä.
Halusin esitellä teille täällä paikan päällä rakenteita, -
jotka jäävät maan alle 4,5―6 metrin syvyyteen.
Monia osia on jo valettu.
Työ siis etenee, kiitos Jumalalle. Työ alkaa vähitellen näkyä.
Kesäkuun loppuun mennessä elementtiseinien pitäisi olla pystyssä.
Samoin teräkset.
Tornien kohdalle tulee valtavankokoiset pilarit.
Otimme kuvan vaiheen 1 rakennuksen katolta.
Siitä saa kokonaiskuvaa, miltä täällä tulee näyttämään.
Kiitos Jumalalle, aikataulu on pitänyt. Näyttää hyvältä kesää vasten.
Rakennuksen on määrä olla valmis heinä―elokuussa 2016.
Siihen on aikaa 16―17 kuukautta. Työ etenee hyvin.
Tässä tilannekatsaus. Kiitos paljon avustanne.
Kiitos rukouksesta ja tuesta. Saamme rakennuksen valmiiksi yhdessä.
Ylistys Jumalalle, teemme yhä enemmän opetuslapsia -
ja muutamme maailmaa. Kiitos, että olet mukana työssämme.
VAIHE 2 CHARIS-RAAMATTUKOULU UUSIN RAPORTTI: WWW.AWMI.NET
Andrew'n koko opetussarja rukouksesta on taltioitu CD-levynä.
Voit tilata opetuksen myös DVD-levynä.
Saat ne haluamasi suuruista rahalahjaa vastaan.
"Tie toimivaan rukoukseen" -kirjaa voi tilata TV7 Kaupasta.
Saatavana on myös englanninkielinen työkirja, -
joka sopii pienryhmille, pyhäkouluihin ja itsenäiseen opiskeluun.
Työkirja sisältää koko opetuksen.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat sen haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Sarjan toisen osan nimi on "Jeesus: ainut välittäjä".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat kakkososan ilmaiseksi.
Voit tilata materiaaleja luottokortilla nettisivujemme kautta.
Sivuilla on lisätietoja tuotteista. Voit tilata myös muita ilmaisia tuotteita.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos linjat ovat varattuja, -
materiaaleja voi tilata myös kotisivuiltamme.
Voit myös kirjoittaa meille.
Kiitämme lahjastasi! Toivomme kuulevamme sinusta jo tänään.
Seuraa minua Facebookissa, Twitterissä, Instagramissa -
sosiaalisessa mediassa.
Se on uutta minulle. Työntekijäni yrittävät vetää minut 2000-luvulle.
Meillä on jo 138 000 tykkäystä, mitä ne ovatkin, Facebookissa.
Julkaisujemme avulla pysyt perillä järjestömme tapahtumista.
Seuraa meitä. Ruudulla näkyy nyt numero, yhteystieto, mikä lie.
Seuraa meitä Facebookissa, Instagramissa ja Twitterissä.
Suomennos: Marianne Tenetz